Individul din Botoșani care și-a măcelărit soția, găsit cu discernământ. A ajuns din spital în arest
A fost finalizată expertiza psihiatrică în cazul bărbatului de 55 de ani, acuzat că și-a ucis cu sânge rece soția în scara unui bloc din Botoșani.
În urma examinării de specialitate, a rezultat că individul avea discernământ când a comis crima, iar vineri seară a fost reținut, pentru omor calificat.
Până să ajungă în arest, bărbatul a stat internat în spital, pentru că a încercat să-și ia viața.
El urmează să fie prezentat magistraților cu propunere de arestare preventivă.